दीपों के त्योहार दीपावली की तैयारी शुरू है। बाजार में चहल-पहल है। मिट्टी के दीये लक्ष्मी-गणेश की मूर्ति तथा खिलौने बनाने वाले कुंभकारों में उत्साह है। इस बार चाइनीज सामान का लोगों का बहिष्कार करने का फैसला लिया है।
 अमर कुमार आनंद, सुल्तानगंज (भागलपुर)। दीपों के त्योहार : दीपावली में अब कुछ ही दिन शेष रह गए हैं। इसकी तैयारी पिछले एक सप्ताहर से ही शुरू है। बाजार में चहल-पहल बढ़ गई है। मिट्टी के दीये, लक्ष्मी-गणेश की मूर्ति तथा तमाम तरह के खिलौने बनाने वाले कुंभकारों में खासा उत्साह है। एक ओर मूर्तिकार व उनके परिवार के सदस्य मूर्ति और दीये बना रहे हैं तो दूसरी ओर उनसे बाजारों के दुकानदार बड़े पैमाने पर दीये खरीद रहे हैं। जबरदस्त स्टाक करने में लगे हुए हैं। प्रखंड क्षेत्र के कई परिवार के लोग अपने-अपने घरों में बड़े पैमाने पर मिट्टी के बर्तन, दीप, खिलौनों के साथ ही विशेष रूप से लक्ष्मी गणेश की मूर्तियां बनाने में लग गए हैं।
 तैयार कच्चे बर्तनों पर रंग से बारीक कलाकृति उकेर रहे कारीगर ने बताया कि बाजार में टिके रहने के लिए कुछ बदलाव किया है। परंपरागत दीयों के साथ-साथ फूलदानी सुराही, बच्चों के खिलौना कलात्मक ढंग से तैयार किए जा रहे हैं।
 नगर परिषद क्षेत्र के कृपानाथ सिंह गली में मिट्टी के दीपक, लक्ष्मी- गणेश व खिलौना का निर्माण कर रहे कारीगर प्रमोद कुमार पंडित ने बताया कि इस वर्ष पिछले साल की अपेक्षा दोगुनी मूर्ति तथा दीये का निर्माण पूरा परिवार जी जान लगा कर रहे हैं। उन्होंने बताया कि मिट्टी के सामान बनाना कठिन काम है। मूर्ति तथा बर्तन निर्माण में काम आने वाली चिकनी तथा अन्य मिट्टियां भी आसानी से नहीं मिल रही है। इसके कारण थोड़ी परेशानी बढ़ गई है। मिट्टी के साथ ही रंग-पेंट भी महंगा हो गया है। इस कारण उनका पुश्तैनी धंधा पिछले कुछ वर्षों से चाइनीज सामान के मुकाबले नहीं टिक पा रहा है। इस बार लोग अभी से ही मिट्टी के मूर्तियों व दीये के आर्डर दे रहे हैं जिससे मिट्टी के सामान बनाने वालो में उत्साह है। उन्होंने कहा कि उम्मीद है कि इस देसी मिट्टी से बनी मूर्तियां, दीये व खिलौने चाइनीज सामान पर भारी पड़ेंगे और अधिक से अधिक लोग इस बार मिट्टी के बने सामान का उपयोग करेंगे।
 प्रजापति मनोज पंडित ने बताया कि उसके पूर्वज पहले सभी तरह के बर्तन बनाने का काम किया करते थे। किंतु अब त्योहारों को छोड़ अब मिट्टी के बर्तनों की मांग नहीं रही। लिहाजा इस व्यवसाय से लोगों का जुड़ाव कम हो रहा है। मनोज की तरह न जाने और भी कितने प्रजापति हैं जिन्हें मिट्टी के कारीगरी का वास्तविक प्रतिदान नहीं मिल पाता। इस काम में परिवार के लोगों का भी सहयोग रहता है। इस लिहाज से मजदूरी नहीं बन पाती। यही वजह है कि जिले के अधिकांश प्रजापति समाज के लोग अपने पुश्तैनी व्यवसाय से अलग होकर अन्य जगह मजदूरी में जुटे हुए हैं।
 
दीपों के त्योहार दीपावली की तैयारी शुरू है। बाजार में चहल-पहल है। मिट्टी के दीये लक्ष्मी-गणेश की मूर्ति तथा खिलौने बनाने वाले कुंभकारों में उत्साह है। इस बार चाइनीज सामान का लोगों का बहिष्कार करने का फैसला लिया है। अमर कुमार आनंद, सुल्तानगंज । दीपों के त्योहार : दीपावली में अब कुछ ही दिन शेष रह गए हैं। इसकी तैयारी पिछले एक सप्ताहर से ही शुरू है। बाजार में चहल-पहल बढ़ गई है। मिट्टी के दीये, लक्ष्मी-गणेश की मूर्ति तथा तमाम तरह के खिलौने बनाने वाले कुंभकारों में खासा उत्साह है। एक ओर मूर्तिकार व उनके परिवार के सदस्य मूर्ति और दीये बना रहे हैं तो दूसरी ओर उनसे बाजारों के दुकानदार बड़े पैमाने पर दीये खरीद रहे हैं। जबरदस्त स्टाक करने में लगे हुए हैं। प्रखंड क्षेत्र के कई परिवार के लोग अपने-अपने घरों में बड़े पैमाने पर मिट्टी के बर्तन, दीप, खिलौनों के साथ ही विशेष रूप से लक्ष्मी गणेश की मूर्तियां बनाने में लग गए हैं। तैयार कच्चे बर्तनों पर रंग से बारीक कलाकृति उकेर रहे कारीगर ने बताया कि बाजार में टिके रहने के लिए कुछ बदलाव किया है। परंपरागत दीयों के साथ-साथ फूलदानी सुराही, बच्चों के खिलौना कलात्मक ढंग से तैयार किए जा रहे हैं। नगर परिषद क्षेत्र के कृपानाथ सिंह गली में मिट्टी के दीपक, लक्ष्मी- गणेश व खिलौना का निर्माण कर रहे कारीगर प्रमोद कुमार पंडित ने बताया कि इस वर्ष पिछले साल की अपेक्षा दोगुनी मूर्ति तथा दीये का निर्माण पूरा परिवार जी जान लगा कर रहे हैं। उन्होंने बताया कि मिट्टी के सामान बनाना कठिन काम है। मूर्ति तथा बर्तन निर्माण में काम आने वाली चिकनी तथा अन्य मिट्टियां भी आसानी से नहीं मिल रही है। इसके कारण थोड़ी परेशानी बढ़ गई है। मिट्टी के साथ ही रंग-पेंट भी महंगा हो गया है। इस कारण उनका पुश्तैनी धंधा पिछले कुछ वर्षों से चाइनीज सामान के मुकाबले नहीं टिक पा रहा है। इस बार लोग अभी से ही मिट्टी के मूर्तियों व दीये के आर्डर दे रहे हैं जिससे मिट्टी के सामान बनाने वालो में उत्साह है। उन्होंने कहा कि उम्मीद है कि इस देसी मिट्टी से बनी मूर्तियां, दीये व खिलौने चाइनीज सामान पर भारी पड़ेंगे और अधिक से अधिक लोग इस बार मिट्टी के बने सामान का उपयोग करेंगे। प्रजापति मनोज पंडित ने बताया कि उसके पूर्वज पहले सभी तरह के बर्तन बनाने का काम किया करते थे। किंतु अब त्योहारों को छोड़ अब मिट्टी के बर्तनों की मांग नहीं रही। लिहाजा इस व्यवसाय से लोगों का जुड़ाव कम हो रहा है। मनोज की तरह न जाने और भी कितने प्रजापति हैं जिन्हें मिट्टी के कारीगरी का वास्तविक प्रतिदान नहीं मिल पाता। इस काम में परिवार के लोगों का भी सहयोग रहता है। इस लिहाज से मजदूरी नहीं बन पाती। यही वजह है कि जिले के अधिकांश प्रजापति समाज के लोग अपने पुश्तैनी व्यवसाय से अलग होकर अन्य जगह मजदूरी में जुटे हुए हैं।